তমলুকে গাড়ি থেকে পড়ে হেলপারের মর্মান্তিক মৃত্যু, মৃতদেহ রাস্তায় ফেলে পালাল চালক

পূর্ব মেদিনীপুর: পূর্ব মেদিনীপুর (East Midanpore) জেলার তমলুক থানার পিতুলসাহা গ্রামে চাঞ্চল্যকর ও অমানবিক ঘটনার সাক্ষী থাকল স্থানীয় বাসিন্দারা। রবিবার রাতে একটি সড়ক দুর্ঘটনায় প্রাণ হারালেন এক গাড়ির হেলপার (District News)। অভিযোগ, মৃত্যুর পর মৃতদেহ রাস্তায় ফেলে রেখে পালিয়ে যায় গাড়ির চালক (Local News)।

মৃত যুবকের নাম শেখ শফিকুল (২২), বাড়ি তমলুক থানার ডুমরা গ্রামে। স্থানীয় সূত্রে খবর, তিনি একটি পিকআপ ভ্যানের হেলপার হিসেবে কাজ করতেন এবং ইট বোঝাই গাড়ি নিয়ে ঘাটালে যাতায়াত করতেন। শনিবার রাতে ঘাটাল থেকে ফেরার পথে দেউলিয়া বাজারের কাছে ভ্যান থেকে পড়ে যান তিনি। ঠিক পিছনে আসা একটি গাড়ি তাঁকে পিষে দেয়।

আরও পড়ুন: খুনি ছেলেকে পালাতে মদত! পুলিশের জালে দেশরাজের বাবা

আশঙ্কাজনক অবস্থায় শফিকুলকে স্থানীয় এক নার্সিংহোমে নিয়ে যাওয়া হলে চিকিৎসক তাঁকে মৃত ঘোষণা করেন এবং তমলুক হাসপাতালে নিয়ে যাওয়ার নির্দেশ দেন। কিন্তু অভিযোগ, গাড়ির চালক মৃতদেহ না নিয়ে গিয়ে পিতুলসাহা গ্রামের রাস্তার ধারে ফেলে পালিয়ে যায়।

এ ঘটনায় এলাকায় প্রবল ক্ষোভ ছড়ায়। খবর পেয়ে পরিবারও ঘটনাস্থলে পৌঁছয়। পরে তমলুক থানার পুলিশ এসে মৃতদেহ উদ্ধার করে ময়নাতদন্তের জন্য হাসপাতালে পাঠায়।

বর্তমানে ঘটনার তদন্ত শুরু করেছে তমলুক থানার পুলিশ। স্থানীয়দের দাবি, যারা এমন অমানবিকভাবে মৃতদেহ ফেলে পালিয়েছে, তাদের দ্রুত গ্রেফতার করে কঠোর শাস্তি দেওয়া হোক।